
JUNGTINĖS VEIKLOS (PARTNERYSTĖS) SUTARTIS

2025 m. birželio ___ d.
Šiauliai


Mes,
Radviliškio rajono savivaldybės administracija, juridinio asmens kodas 188726247, buveinės adresas: Aušros a. 10, 82196, Radviliškis, atstovaujama administracijos direktorės Eglės Ivanauskytės, veikiančios pagal Radviliškio rajono savivaldybės administracijos nuostatus, patvirtintus Radviliškio rajono savivaldybės tarybos ... m. .... ... d. sprendimu Nr. ... „Dėl ..................“, ir 
VšĮ Šiaulių regiono atliekų tvarkymo centras (toliau – ŠRATC), juridinio asmens kodas 145787276, buveinės adresas: Jurgeliškių k. 9, 76103 Šiaulių r., atstovaujama direktoriaus Žilvino Šilgalio, veikiančio pagal viešosios įstaigos įstatus, 
toliau kartu vadinami Partneriais ir / arba Šalimis, o kiekvienas atskirai – Partneriu ir / arba Šalimi, 
atsižvelgdami į tai, kad Viešoji įstaiga Centrinė projektų valdymo agentūra, vadovaujantis Regioninės pažangos priemonės Nr. 02-001-06-10-01 (RE) „Skatinti rūšiuojamąjį atliekų surinkimą“ finansavimo gairėmis (toliau – Gairės), patvirtintomis Lietuvos Respublikos aplinkos ministro 2023 m. rugsėjo 22 d. įsakymu Nr. D1-323 „Dėl regioninės pažangos priemonės Nr. 02-001-06-10-01 (RE) „Skatinti rūšiuojamąjį atliekų surinkimą“ finansavimo gairių patvirtinimo“, ES investicijų administravimo informacinėje sistemoje Investis paskelbė kvietimą „Rūšiuojamojo atliekų surinkimo skatinimas Radviliškio rajone” Nr. 26-209-P ir pasiūlė VšĮ Šiaulių regiono atliekų tvarkymo centrui teikti projekto įgyvendinimo planą (toliau – PĮP) kvietime nustatyta tvarka ir sąlygomis,
sudarėme šią Jungtinės veiklos (partnerystės) sutartį (toliau – Sutartis) bendriems pagal pažangos priemonės  Nr. 02-001-06-10-01 (RE) „Skatinti rūšiuojamąjį atliekų surinkimą“ finansuojamos veiklos 02-001-06-10-01-(RE)-26-(LT026-02-02-07)-01-04 vykdomo Projekto „Didelių gabaritų atliekų surinkimo aikštelės įrengimas Radviliškio rajono savivaldybėje“ (toliau – Projektas) tikslams pasiekti. 

. 

. Partneriai šioje Sutartyje nurodytomis sąlygomis ir tvarka, sujungdami savo turtą, finansinius įnašus, darbą ir žinias, susitaria bendrai įgyvendinti Projekte numatytą veiklą – atliekų tvarkymo paslaugų gerinimas Radviliškio rajone. 
. Bet kurio Partnerio veikla, nesusijusi su šios Sutarties 1 punkte nurodytu tikslu, nėra šios Sutarties dalykas ir nesukelia jokių pasekmių kitam Partneriui. 
. Šioje Sutartyje numatytiems įsipareigojimams vykdyti naujas juridinis asmuo, registruotinas Lietuvos Respublikos įstatymų nustatyta tvarka, nebus sukuriamas. 

. 

. Partneriai susitaria, kad šios Sutarties 1 punkte nurodytos Partnerių bendros veiklos einamuosius reikalus ir bendros veiklos apskaitą tvarkys, taip pat Partneriams santykiuose su trečiaisiais asmenimis (tiek, kiek tai susiję su Projekto įgyvendinimu bei šios Sutarties vykdymu) atstovaus ŠRATC.
. Partneriai, vykdydami Sutartį, privalo bendradarbiauti. Jeigu kyla kliūčių, trukdančių tinkamai vykdyti šią Sutartį, kiekvienas Partneris privalo imtis visų nuo jo priklausančių priemonių toms kliūtims pašalinti. 
. Partneriai neturi teisės perleisti tretiesiems asmenims savo teisių ir pareigų pagal šią Sutartį, išskyrus Lietuvos Respublikos įstatymuose numatytus atvejus.   

. 

. Finansiniai įnašai į Projektą sudaro:

. Radviliškio rajono savivaldybė skiria Projektui įgyvendinti ne mažiau kaip 15 (penkiolika) procentų  tinkamų finansuoti Projekto įgyvendinimo išlaidų. Radviliškio rajono savivaldybės prisidėjimo dydis gali būti keičiamas tik suderinus su Radviliškio rajono savivaldybe ir pasirašius papildomą susitarimą prie Jungtinės veiklos (partnerystės) sutarties; 

. nenumatytų ar netinkamų finansuoti, tačiau Projektui įgyvendinti būtinų išlaidų, kurių nepadengia Projekto finansavimas.  

. Šio Projekto įgyvendinimo metu sukurtas turtas tampa ŠRATC nuosavybe.


. 

. Projekto pareiškėjas – ŠRATC. 
. Partneris įsipareigoja užtikrinti Projekto investicijų tęstinumą 5 (penkerius) metus po Projekto finansavimo pabaigos. 

. ŠRATC įsipareigoja:
. įgyvendinti šios Sutarties 1 punkte nurodytą veiklą, užtikrinant šių stebėsenos rodiklių pasiekimą:
Produktų stebėsenos rodikliai: 1) investicijos į rūšiuojamojo atliekų surinkimo įrenginius (kodas P.B.2.0107) – 992 117,15 Eur; 2) įgyvendintos viešinimo kampanijos atliekų prevencijos ir tvarkymo temomis (kodas P.S.2.1015) – 1 vnt.;
Rezultato stebėsenos rodiklis (kodas R.B.2.2103): surinktos atskirai išrūšiuotos atliekos – 581,44 tonos / metus;
. tinkamai ir laiku atlikti visus veiksmus, reikalingus bendrai jungtinei veiklai vykdyti: 
. parengti ir pateikti Projekto įgyvendinimo planą (toliau – PĮP) Lietuvos Respublikos finansų ministerijos Centrinei projektų valdymo agentūrai (toliau – Įgyvendinančiajai institucijai). Esant poreikiui, PĮP tikslinti; 
. parengti rangos darbų, prekių ir paslaugų pirkimų dokumentus ir, vadovaujantis Europos Sąjungos (toliau – ES) bei Lietuvos Respublikos teisės aktų reikalavimais, vykdyti viešųjų pirkimų procedūras; 

. atsiskaityti su įgyvendinant veiklą pasitelktais tiekėjais, ES ir Partnerio lėšas naudoti tik Projekto įgyvendinimo išlaidoms apmokėti; 

. administruoti Projektą ir fiksuoti ūkines bei kitas operacijas jo įgyvendinimo metu; 

. Įgyvendinančiosios institucijos nustatytais terminais teikti jai informaciją, pagrindžiančius dokumentus, ataskaitas, šalinti mokėjimo prašymų trūkumus, sudaryti sąlygas apžiūrėti Projekto vykdymo vietą ir savo veiklą, susipažinti su dokumentais, susijusiais su Projekto ir Sutarties vykdymu; 

. įgyvendindami informavimo apie Projektą veiklą; 

. saugoti visus su Projekto įgyvendinimu susijusius dokumentus ne trumpiau kaip 10 (dešimt) metų po Projekto įgyvendinimo pabaigos, vadovaujantis Vidaus administravimo dokumentų saugojimo terminų rodyklės, patvirtintos Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl vidaus administravimo dokumentų saugojimo terminų rodyklės patvirtinimo“ (2024 m. rugsėjo 24 d. įsakymo Nr. VE-50 redakcija), reikalavimais; 
. atsakyti už tinkamą Gairėse nustatytų reikalavimų pareiškėjams ir projekto vykdytojams vykdymą, tinkamą Projekto finansavimo ir administravimo sutarties vykdymą; 
. pagal kompetenciją vykdyti įsipareigojimus, gavus sprendimą dėl ES lėšų teikimo sustabdymo, nutraukimo ir / arba reikalavimo grąžinti ES lėšas; 
. neviršyti Projekto veikloms vykdyti šia Sutartimi numatyto skirti finansavimo; 
. vykdant bendrą jungtinę veiklą, suteikti Partneriui reikiamą informaciją ir dokumentus, nedelsiant informuoti apie už Projekto įgyvendinimą atsakingų institucijų pateiktas rekomendacijas, sprendimus, paklausimus; 
. tinkamai vykdyti visas šios Sutarties sąlygas, saugoti ir neatskleisti tretiesiems asmenims su šia Sutartimi susijusios konfidencialios informacijos; 
. padengti Projekto netinkamas finansuoti išlaidas, patirtas dėl ŠRATC kaltės.
. Radviliškio rajono savivaldybė įsipareigoja: 
. apmokėti jai tenkančias prisidėjimo prie Projekto išlaidas pagal ŠRATC pateiktus dokumentus – PVM sąskaitas faktūras, perdavimo priėmimo aktus, mokėjimų prašymų patvirtinimo pažymas ir kt. dokumentus, pagrindžiančius prisidėjimo prie Projekto tinkamų finansuoti išlaidų dydį, per 10 kalendorinių dienų nuo šių dokumentų gavimo dienos. Projekto išlaidos pervedamos į ŠRATC sąskaitą Nr. LT17 4010 0442 0049 6709, esančią „Luminor“ banke; 
. siekti Projekto stebėsenos rodiklio „Surinktos atskirai išrūšiuotos atliekos“ pasiekimo; 
. apmokėti nenumatytas ir Projekto netinkamas finansuoti išlaidas, patirtas dėl Radviliškio rajono savivaldybės kaltės;
. teikti ŠRATC su bendros jungtinės veiklos pagal šią Sutartį vykdymu susijusią informaciją ir dokumentus.
. Už Sutarties vykdymą kiekvienas iš Partnerių atsako pagal šioje Sutartyje prisiimtus įsipareigojimus.
13.1. Šalys susitaria, kad išlaidos ir nuostoliai, atsiradę dėl vienos iš Šalių kaltų veiksmų ar neveikimo, tenka šiai Šaliai ir turi būti jos visiškai atlyginti. Šalis, nepagrįstai vengusi ir (arba) atsisakiusi vykdyti Sutartį ar realiai jos nevykdanti, taip pat atlikusi kaltus veiksmus, kurie sutrukdė kitai Šaliai įvykdyti šioje Sutartyje prisiimtus įsipareigojimus, yra kaltoji Šalis.  
. Šalys susitaria ir nustato, kad: 
. Partneris turi teisę: 
. teikti pasiūlymus ir rekomendacijas dėl šios Sutarties 1 punkte numatytos bendros veiklos;
. gauti iš Partnerio duomenis ir dokumentus, kurie yra būtini siekiant tinkamai vykdyti bendrą veiklą, įgyvendinant Projektą.  

. 

. Sutartis įsigalioja jos pasirašymo dieną. Jeigu Sutartį Šalys pasirašo ne tą pačią dieną, Sutartis įsigalioja tą dieną, kai ją pasirašo antroji Šalis. Sutartis galioja iki Projekto finansavimo ir administravimo sutartyje nurodytų įsipareigojimų įvykdymo. 
. Sutartis nutraukiama: 

. už Projekto įgyvendinimą atsakingoms institucijoms priėmus sprendimą nutraukti Projekto finansavimo ir administravimo sutartį ir Partneriams įvykdžius iki pranešimo apie tokį sprendimą pagal šią Sutartį kylančius įsipareigojimus; 

. jei nesudaroma Projekto finansavimo ir administravimo sutartis. 
. Ši Sutartis gali būti pakeista Partnerių rašytiniu susitarimu. Sutartis taip pat gali būti pakeista, gavus atitinkamų institucijų nurodymus, tačiau toks Sutarties pakeitimas negali būti pateisinama priežastimi kuriam nors iš Partnerių vienašališkai šią Sutartį nutraukti. 
. ŠRATC ne vėliau kaip prieš 10 (dešimt) kalendorinių dienų iki šios Sutarties pakeitimo apie tai raštu praneša už Projekto įgyvendinimą atsakingoms institucijoms. Sutarties pakeitimas pasirašomas tik tada, kai yra gautas už Projekto įgyvendinimą atsakingos institucijos pritarimas arba neprieštaravimas.

. 

.  Nė viena Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.  Nenugalimos jėgos aplinkybių sąvoka apibrėžiama ir Sutarties Šalių teisės, pareigos bei atsakomybė, esant šioms aplinkybėms, reglamentuojamos Lietuvos Respublikos civilinio kodekso (toliau – Civilinis kodeksas) 6.212 straipsniu ir Atleidimo nuo atsakomybės, esant nenugalimos jėgos (force majeure) aplinkybėms, taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms, taisyklių patvirtinimo“.
. Šalis, mananti, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo dienos informuoja apie tai kitą Šalį, pranešdama apie šių aplinkybių pobūdį, galimą trukmę ir tikėtiną poveikį. Pasibaigus nenugalimos jėgos (force majeure) aplinkybėms, Šalis, dėl nenugalimos jėgos negalėjusi vykdyti savo prisiimtų įsipareigojimų, privalo nedelsdama raštu informuoti kitą Šalį apie tai, kad negalėjo įvykdyti savo įsipareigojimų, ir atnaujinti savo Sutartimi prisiimtų įsipareigojimų vykdymą. Šalis, kuri nepraneša kitai Šaliai apie force majeure aplinkybių atsiradimą, praranda teisę į atsakomybės netaikymą už šios Sutarties nevykdymą.

. 

. Kiekvienas Partneris įsipareigoja saugoti visą gautą dėl šios Sutarties ar su ja susijusią informaciją, nepriklausomai nuo šaltinio, iš kurio buvo gauta ši informacija, ir išlaikyti ją konfidencialią. Kiekvienas iš Partnerių bus pagal įstatymus atsakingas už konfidencialios informacijos atskleidimą, išskyrus privalomo atskleidimo atvejus, kaip numatyta Lietuvos Respublikos įstatymuose, ir išskyrus atvejus, kai informacija yra atskleidžiama pagal Projekto finansavimo ir administravimo sutarties reikalavimus. Partneris turi teisę atskleisti konfidencialią informaciją bet kokiam trečiajam asmeniui, tik gavęs kito Partnerio išankstinį rašytinį sutikimą. 

. 

. Kiekviena Šalis pareiškia ir garantuoja, kad:
. ši Sutartis yra pasirašyta tinkamai įgalioto asmens; 
. kiekviena Šalis, pasirašydama šią Sutartį, sąmoningai nesuteikė jokios klaidinančios ar neteisingos informacijos; 
. yra susitarta dėl visų sąlygų, kurios buvo būtinos tam, kad Sutartis kiekvienos iš Šalių būtų laikoma sudaryta; 
. šios Sutarties sudarymas bei vykdymas neprieštaraus ir nepažeis: 
. jokio sprendimo, įsakymo, nutarties ar kitokio teismo ar kitokios valstybės institucijos dokumento, taikomo ar privalomo bet kuriai Šaliai; 
. jokios sutarties ar kitokio susitarimo, kurio šalimi yra bet kuri Šalis; 
. bet kuriai Šaliai taikomų įstatymų ar kitokių teisės aktų. 
. Šios Sutarties pasirašymo dieną Šalys patvirtina, kad šiame Sutarties skyriuje numatyti patvirtinimai ir garantijos yra ir išliks tikslūs ir teisingi per visą šios Sutarties galiojimo terminą.  
. Šalys užtikrina, kad nė vienas iš pirmiau pateiktų patvirtinimų ir garantijų nepalieka jokių neatskleistų aplinkybių, dėl kurių bet kuris iš minėtų patvirtinimų ar garantijų taptų iš esmės neteisingas ar klaidinantis. 

. 

. Vykdydami Sutartį, Partneriai įsipareigoja asmens duomenų tvarkymą vykdyti teisėtai, atsižvelgdami į 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą, reikalavimus. 
. Abu Partneriai yra asmens duomenų valdytojai, kurie tvarko savo darbuotojų asmens duomenis teisėto intereso ir sudarytos darbo sutarties pagrindu. Kiekvienas iš Partnerių kito Partnerio pateiktus jo darbuotojų, įgaliotų asmenų, rangovų/subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso, siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Partneriui taikomuose teisės aktuose numatytas teisines prievoles, tikslais bei juos atitinkančiais teisiniais pagrindais.
. Partneriai įsipareigoja įgyvendinti tinkamas organizacines ir technines priemones, užtikrinančias tvarkomų asmens duomenų apsaugą. Partneriai užtikrina gautų asmens duomenų apsaugą nuo neteisėtos prieigos prie jų, nuo neteisėto atskleidimo, sunaikinimo, pakeitimo nuo kitokio neteisėto asmens duomenų tvarkymo. Nurodytos priemonės turi užtikrinti iškilusią riziką atitinkantį saugumo lygį.
. Partneriai asmens duomenis saugo ne ilgiau, nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Partnerių teisėtiems interesams įgyvendinti ir apsaugoti. Nebereikalingi asmens duomenys sunaikinami.
. Gali būti tvarkomi šie Partnerių vadovų, kitų darbuotojų, atsakingų asmenų ar atstovų, atstovaujančių Partneriams, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Partnerių vardu ir interesais vykdomas susirašinėjimas ar kiti duomenys, suformuojami Sutarties vykdymo metu.
. Tvarkomus duomenis gali gauti: (I) Partnerių darbuotojai, atsakingi už Partnerių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) teismai; (VI) Šalių pasitelkiami kiti asmenys, susiję su Sutarties vykdymu.
. Jei Partneriai ketina pasinaudoti kitų tolesnių duomenų tvarkytojų paslaugomis, Partneriai susitaria, jog perduos kitam Partneriui informaciją apie tolesnį duomenų tvarkytoją. Tokiu atveju Partneriai privalo užtikrinti, kad tolesnis duomenų tvarkytojas vykdys tuos pačius įsipareigojimus ir įgaliojimus, kuriuos nustato ši Sutartis. Taip pat Partneriai pažymi suprantantys, kad jie patys atsakys už tolesnių duomenų tvarkytojų veiksmus ir neveikimą.
. Kiekvienas Partneris įsipareigoja tinkamai informuoti savo darbuotojus ir kitus asmenis, kurie bus pasitelkti Sutarčiai vykdyti, apie jų asmens duomenų tvarkymą, vykdomą kito Partnerio šios Sutarties sudarymo ir vykdymo tikslias, pateikdamas visą BDAR 13 ar 14 straipsnyje nurodytą informaciją. Informuojančioji šalis su anksčiau nurodyta informacija privalo supažindinti pasirašytinai arba el. paštu (jei pagal elektroninio pašto adresą įmanoma identifikuoti gavėją), išsaugoti su tuo susijusią informaciją ir, kitai šaliai pareikalavus, ją nedelsiant pateikti.
. Partneriai susitaria, kad po Sutarties nutraukimo ar pasibaigimo sunaikins arba grąžins visus jiems patikėtus tvarkyti asmens duomenis pagal Sutartį ir jų kopijas, nebent ES ar Lietuvos Respublikos teisės aktai nustato reikalavimą saugoti asmens duomenis.

. 

. Partnerių ginčai, kylantys iš šios Sutarties ar susiję su šia Sutartimi, sprendžiami derybomis. 
. Nepavykus ginčo (ar kito nesutarimo) išspręsti derybomis per 30 (trisdešimt) kalendorinių dienų nuo derybų pradžios, ginčas sprendžiamas teisme pagal Lietuvos Respublikos įstatymus. 

. 

. Partneriai atsako už šios Sutarties nevykdymą ar netinkamą vykdymą Lietuvos Respublikos įstatymų nustatyta tvarka.
. Visa su Sutarties vykdymu susijusi informacija ir pranešimai turi būti siunčiami adresais, nurodytais Sutarties rekvizituose. Partneriai privalo informuoti viena kitą raštu apie Sutarties rekvizitų pakeitimą ne vėliau kaip per 3 (tris) darbo dienas nuo rekvizitų pakeitimo. Partneris, neįvykdęs šio reikalavimo, negali pareikšti pretenzijų ar atsikirtimų, jog kito Partnerio veiksmai, atlikti pagal paskutinius kitam Partneriui žinomus rekvizitus, neatitinka Sutarties sąlygų arba kad jis negavo pranešimų ar lėšų, siųstų pagal tuos rekvizitus.
. Jeigu vykdant Sutartį kyla klausimų, kurių Partneriai neaptarė Sutartyje, šie klausimai sprendžiami vadovaujantis Civilinio kodekso nuostatomis.
. Ši Sutartis sudaryta 2 (dviem) vienodą teisinę galią turinčiais egzemplioriais lietuvių kalba, po 1 (vieną) egzempliorių kiekvienam Partneriui. Kai Sutartį Partneriai pasirašo elektroniniais parašais, pasirašomas 1 (vienas) elektroninis Sutarties egzempliorius, kuriuo Partneriai apsikeičia elektroninių ryšių priemonėmis. 

